Огпол ыбыса, медаль уд уты — Удмурт дунне\nBy Ангелина Снигирева 26 августа, 2016 14:10\nТылын но зорен нюръяськон\nИжын ортчиз Приволжск федерал округысь 15-16 аресъем боксёръёслэн первенствозы\nОлимпиадалэн тылыз ӝоген вуоз Удмуртие\nВладимир Лукин ыбылӥськонъя тренер\nДаша Вдовина сярысь ке верано, 2012-тӥ арын но со Олимпиадае пыриськиз. Соку но, туэ но медаль дорозь ӧзгес сузьтӥськы. Туэ апрель толэзе Бразилиын ортчиз вал дуннеысь ыбылӥськисьёслэн кубок понна нюръяськонзы. Со ӵошатсконын Даша 2-тӥ инты басьтӥз. Олимпиадаын но медаль понна нюръяськыны быгатысал, но… Финалэ 8 кужмоез шеде, Дашамы 4-тӥ результат возьматӥз. Медаль понна нюръяськонын вормисьёслы гинэ 20 пол ыбыны удалтэ. Тямысэтӥзэ ыбем бере ӵошатсконысь палдэ лябез – 8-тӥез, дасэтӥзэ ыбем бере – 7-тӥез. Озьы котькуд кык ыбем бере медаль понна нюръяськонысь лябъёсыз пезьдо. Дасэтӥ ыбем бӧрсьы Дашамы азьветлӥсь вал, ӧжытаклы гинэ саклыксэ ыштылӥз. 14-тӥ патронэз спортсменэз шуг-секытэ вуттӥз. Таблоын 9,2 очко гинэ возьматӥз, нош медаль понна нюръяськисьёс 10 очколэсь ӧжыт ӧз ыбылэ. Ӵошатскон дыръя тужгес бадӟымез очко – 10,9. Даша 5-тӥ интые кылиз. Со сяна, Удмуртиысь спортсменка пичи калибръем винтовкаысь ыбылӥськиз. Кылем Олимпиадаын Даша, 585 очко люкаса, финалэ шедиз, нош туэ 579 гинэ очко люказ.